Diari Oficial de la Generalitat Valenciana


Sumari del DOGV 3283, del 10-07-1998 (1998/5737)

RESOLUCIÓ de 6 de juliol de 1998, de la Direcció General de Personal de la Conselleria de Cultura, Educació i Ciència, per la qual es regula i es convoca el concurs d'adjudicació de destinacions provisionals als funcionaris del Cos de Mestres sense destinació definitiva, per al curs 1998/99, a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3283

Data del DOGV
:   10-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5737


Data del document
:   06-07-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de juliol de 1998, de la Direcció General de Personal de la Conselleria de Cultura, Educació i Ciència, per la qual es regula i es convoca el concurs d'adjudicació de destinacions provisionals als funcionaris del Cos de Mestres sense destinació definitiva, per al curs 1998/99, a la Comunitat Valenciana. [1998/X5737]
  
A l'efecte d'organitzar el pròxim curs escolar, és necessari establir els criteris que han de regir l'adjudicació de destinacions provisionals, per al curs 1998/99, als funcionaris del Cos de Mestres que no han obtingut destinació definitiva.
  
Per tot això, aquesta Direcció General ha resolt:
  
Primer
  
Convocar el concurs d'adjudicació de destinacions provisionals per al curs 1998/99, per a funcionaris del Cos de Mestres sense destinació definitiva.
  
En aquesta convocatòria hauran de participar els funcionaris del Cos de Mestres dependents de la Generalitat Valenciana que figuren a continuació:
  
a) Amb caràcter forçós:
  
1. Els/les mestres als quals se'ls haguera suprimit el lloc de treball que ocupaven amb caràcter definitiu y aquells mestres als quals es refereix l'article 15 de l'Ordre de 23 de gener de 1997, per la qual es regula el procés d'adscripció dels funcionaris del Cos de Mestres als llocs de treball resultants de la nova ordenació del sistema educatiu (DOGV de 31-01-1997), que voluntàriament opten per desplaçar-se fora de la seua localitat o zona d'origen.
  
2. Els/les mestres propietaris provisionals.
  
3. Els/les mestres que hagen reingressat durant el curs 1997/98 i no tinguen destinació definitiva.
  
4. Els/les qui per resolució ferma no tinguen destinació definitiva.
  
5. Els qui no tinguen destinació definitiva per suspensió de funcions, una vegada complerta la sanció.
  
6. Els/les mestres que es troben en qualsevol causa anàloga que implique la pèrdua del lloc de treball que exercien amb caràcter definitiu.
  
b) Amb caràcter voluntari:
  
1. Els/les mestres que es troben en qualsevol de les situacions d'exendència que impliquen pèrdua de la destinació definitiva i desitgen ingressar al servei actiu i complisquen els requisits per això.
  
Segon
  
1. A l'efecte de participar en aquesta convocatòria, la Direcció General de Personal publicarà una llista provisional referida als mestres als quals es refereix l'apartat a), subapartats 2 a 6, del punt primer d'aquesta convocatòria. L'esmentada llista de participants es farà pública als taulers d'anuncis de les Direccions Territorials de Cultura i Educació d'Alacant, Castelló i València.
  
2. Els/les mestres inclosos a l'apartat b) del punt primer hauran de presentar la sol·licitud de reingrés a través d'aquest concurs, en el termini de deu dies naturals, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
3. En la llista de participants, subapartats 2 a 6, s'indicaran les dades personals següents:
  
- NRP o número de llista.
  
- Cognoms.
  
- Nom.
  
- Habilitacions reconegudes.
  
A la columna NRP, els/les mestres que hagen ingressat en el Cos de Mestres abans de l'oposició de 1984 figuraran amb el NRP propi; els/les mestres procedents de la X i XI promoció d'accés directe, i els procedents de les oposicions convocades els anys 1984, 1985, 1986, 1987, 1988, 1989 i 1990, figuraran amb el número de llista general que els va ser adjudicat mitjançant les Ordres Ministerials per les quals van ser nomenats funcionaris de carrera, precedit per la lletra B, a l'efecte, només, de participar en aquesta convocatòria.
  
A la columna «habilitacions» es consignaran totes les especialitats per a les quals els/les mestres estan habilitats per Resolució dels directors Territorials de Cultura i Educació, d'acord amb el que disposa l'Ordre de 20 de desembre de 1989 (DOGV de 17 de gener de 1990).
  
Els/les mestres seleccionats en l'oposició de 1997, i atés que no han tingut oportunitat d'habilitar-se, podran excepcionalment presentar en l'acte d'elecció de plaça, si optaren per alguna distinta a la d'ingrés en el cos, els documents acreditatius per a ser habilitats que s'estableixen en la legislació vigent.
  
Tercer
  
Contra la llista provisional de participants, els/les mestres podran presentar reclamació en el termini de cinc dies naturals, comptadors des de la publicació, i hauran d'utilitzar el model d'instància inclòs com a annex en aquesta resolució. Dins el mateix termini, els/les mestres que no estiguen habilitats en Filologia Valenciana, podran presentar el títol de Mestre de Valencià, a l'efecte de participar en places de Llengua i Literatura Valenciana.
  
Així mateix, aquells mestres que vulguen sol·licitar llocs de treball en centres públics catalogats com a «línia en valencià», «ensenyament en valencià» o «centre d'immersió», presentaran el certificat de Capacitació o el títol de Mestre de Valencià a l'efecte de la seua participació en places d'ensenyament de valencià.
  
Una vegada conclòs el termini de reclamacions i el de sol·licitud de reingrés a què fa referència el número 2 del punt segon d'aquesta convocatòria, es publicarà, amb les correccions pertinents, la llista definitiva de tots els/les mestres que s'han de presentar al concurs. De la llista n'hauran sigut exclosos els/les mestres adscrits, per al cus 1998/99, als diversos programes educatius convocats per aquesta Direcció General.
  
La llista definitiva de participants es farà pública als taulers d'anuncis de les Direccions Territorials de Cultura i Educació i als de la Conselleria de Cultura, Educació i Ciència.
  
Quart
  
Amb temps suficient, la Direcció General de Personal farà pública l'oferta de llocs de treball objecte d'aquesta convocatòria, en què es consignaran les dades següents: província, localitat, nom del centre i nombre de vacants per especialitats. Així mateix, s'especificaran les característiques dels Centres que es relacionen a continuació:
  
- Línia en valencià.
  
- Centre d'Immersió Lingüística.
  
- Centre d'Integració.
  
- Centre d'Acció Educativa Singular (CAES).
  
- Ensenyament en valencià.
  
- Escola Infantil, Primer Cicle.
  
Cinqué
  
L'adjudicació d'aquestes destinacions serà presencial i es realitzarà durant un o diversos dies, segons el nombre de participants. A aquest efecte, la Direcció General de Personal anunciarà als taulers d'anuncis de les Direccions Territorials de Cultura i Educació, amb temps suficient, el nombre de mestres que hauran de presentar-se cada dia a l'adjudicació.
  
Després de cada acte d'adjudicació es confeccionarà la relació de vacants disponibles per a l'acte següent, que estarà, amb temps, a la disposició dels participants en la Direcció General de Personal.
  
Sisé
  
L'obtenció de destinació es portarà a cap mitjançant l'elecció del sol·licitant, amb el DNI, o d'una persona autoritzada com cal, segons els criteris següents:
  
1. L'elecció es realitzarà per ordre numèric creixent, referit al NRP o número de llista que començarà pel de menor número per als participants a què fa referència l'apartat a), subapartats 2 al 6 del punt primer i apartat b) de les promocions anteriors a l'any 1991. Els/les mestres seleccionats en les oposicions dels anys 1991, 1993, 1994 i 1997 participaran segons l'ordre de puntuació obtinguda en l'oposició respectiva.
  
2. Cada sol·licitant triarà un dels llocs de treball vacants de qualsevol de les especialitats per a les quals estiga habilitat, i solament podran triar llocs de «Llengua i Literatura Valenciana» o llocs en Centres Públics catalogats com «línia en valencià», «ensenyament en valencià» o «centre d'immersió», els/les mestres que estiguen habilitats en valencià o que hagen presentat la documentació prevista en el punt tercer d'aquesta resolució.
  
3. Si a un sol·licitant li toca el torn d'elecció i no hi ha lloc de treball vacant al qual puga optar o no en tria voluntàriament, es quedarà momentàniament sense adjudicació de lloc de treball fins l'acabament de l'elecció de la resta de participants, en les condicions descrites en els apartats 2 i 3 d'aquest punt.
  
4. Una vegada finalitzada l'elecció de tots els participants que, convocats per a exercir l'opció prevista en l'apartat 2, hagen obtingut un lloc de treball d'aquells per als quals estan autoritzats de triar, seran cridats, de nou, tots els que no hagen obtingut encara lloc de treball, per ordre numèric decreixent, és a dir, en l'ordre invers a l'emprat en la primera volta.
  
El professorat cridat d'aquesta forma triarà destinació, voluntàriament, entre els llocs de treball vacants per què estiga autoritzat. Si havent-ne no en triara, o no estiguera present en el moment de l'elecció en aquesta segona volta, la Direcció General de personal li adjudicaria destinació forçosa en un d'aquests llocs.
  
Per contra, si el mestre no té llocs de treball en què estiga autoritzat per a triar, quan li toque el torn d'elecció en aquesta segona volta, romandrà momentàniament sense elegir.
  
5. Els/les mestres que estiguen sense adjudicació de destinació quan acabe la segona volta seran cridats, de nou, per a obtenir un lloc de treball en qualsevol especialitat distinta de Educació Primària; Idioma estranger: Anglès, Educació Primària; Idioma estranger: Francès, Educació Primària: Educació Musical, Educació Especial: Audició i Llenguatge, Educació Especial: Pedagogia Terapèutica, 1er Cicle d'Educació Secundària Obligatòria: Llengua estrangera: Anglès, 1er Cicle d'Educació Secundària Obligatòria: Llengua estrangera: Francès, 1er Cicle d'Educació Secundària Obligatòria: Música, 1er Cicle d'Educació Secundària Obligatòria: Llengua i Literatura Valenciana, per ordre numèric creixent, és a dir, en l'ordre invers a l'utilitzat en la segona volta.
  
Una vegada feta l'elecció i en el mateix acte, es lliurarà a cada mestre una credencial en què figuraran el nom i els cognoms, el NRP o número de llista i les dades del lloc de treball obtingut.
  
Seté
  
Les destinacions adjudicades tindran efectes administratius des de l'1 de setembre de 1998 fins el 31 d'agost de 1999. La destinació adjudicada en aquesta convocatòria serà irrenunciable.
  
Vuité
  
Amb anterioritat a l'adjudicació de destinacions als propietaris provisionals, la Direcció General de personal adjudicarà destinació provisional als funcionaris de carrera del Cos de Mestres als quals es refereix l'apartat a), subapartat 1), del punt primer d'aquesta resolució. L'ordre d'adjudicació d'aquests mestres es farà per l'any en què es va produir la supressió i, entre els del mateix any, pel menor NRP o número de llista.
  
La Direcció General de Personal anunciarà, oportunament, el lloc i la data d'adjudicació de destinacions a aquests mestres.
  
Nové
  
D'acord amb el que disposa la Disposició addicional tercera de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la falta de Resolució expressa sobre les sol·licituds o reclamacions regulades per aquesta resolució tindrà efecte desestimatori.
  
Deu
  
Contra aquesta resolució, que, d'acord amb el que es preceptua en l'article 109, en relació amb la Disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se Recurs Contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de ser publicada, amb la comunicació prèvia a aquesta Direcció General de Personal, segons el que es diposa en l'article 110.3 de l'esmentada Llei 30/1992, de 26 de novembre.
  
València, 6 de juliol de 1998. El director general de Personal: José Cano Pascual.
  
Annex
  
Adjudicació de mestres (propietaris provisionals)
  
Curs 1998/99
  
En/Na .... Mestre/a con NRP .... o número de llista .... , destinacions provisional en el CP .... de .... a l'efecte d'obtenir destinació per al curs 1998/99
  
SOL·LICITE:
  
- La correcció de les dades de la llista provisional de mestres, propietaris provisionals, que figuren a continuació:
  
On diu
  
Ha de dir (1)
  
- Ser inclòs/osa en la llista, perquè sóc propietari/ària provisional, amb les dades següents:
  
NRP o número de llista:
  
Cognoms i nom
  
Habilitacions (2):
  
- Ser exclòs/osa de la llista per: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
- Ser admés en la llista per:
  
- Ser inclòs/osa per a poder participar en places de Llengua i Literatura Valenciana o places d'ensenyament en valencià, per a les quals no em trobe habilita/da, amb les dades següents:
  
NRP o número de llista: .
  
Cognoms i nom: .
  
Titulació de valencià (3): .
  
(Data i signatura)
  
(1) Les sol·licituds de correccions de NRP o de número de llista haureu d'acompanyar-les de la fotocòpia del títol administratiu o de la fotocòpia de l'ordre per la qual se us va nomenar funcionaris de carrera.
  
(2) La modificació o inclusió de dades relatives a habilitacions requerirà la presentació d'una còpia del certificat d'habilitacions.
  
(3) La inclusió de dades relatives a la titulació de valencià es refereix a la presentació del document original, de la fotocòpia compulsada o resguard del títol de Mestre de Valencià o del dipòsit del certificat de Capacitació.
  
DIRECCIÓ GENERAL DE PERSONAL.